གསལ་བོ་ཞིག་ལ་རྒྱ་ནག་འཕེལ་རྒྱས་སུ་སོང་བ་དང་དུས་མཚུངས་ཨ་མེ་རི་ཀས་དྲི་བ་ནི་འབྱུང་འགྱུར་གྱི་ལོ་བཅུ་ཕྲག་ཁ་ཤས་ནང་རྒྱ་ནག་ཕྱོགས་ནས་ཉེན་ཁ་སྤྲོད་ཀྱི་རེད་དམ་ཟེར་བ་དེ་ཡིན།གལ་སྲིད་སྤྲོད་ཀྱི་ཡོད་པ་ཡིན་ན།དེ་ད་དུང་རྒྱང་ཐག་རིང་པོ་ཞིག་ཡིན་ཡང་།ཡོང་སྲིད་པ་དེར་བཀག་སྡོམ་བྱེད་རྒྱུ་དང་།དེ་ནི་རྒྱ་ནག་ལ་འབྲེལ་བ་བྱེད་པའི་ཐབས་ཇུས་ཀྱི་དམིགས་ཡུལ་གཙོ་བོར་འཛིན་དགོས་པ་ཡིན།འོན་ཀྱང་།ང་ཚོས་མཐོང་གསལ་ལྟར།ཁོ་ཚོ་འཛམ་གླིང་སྟེང་གི་དཔལ་འབྱོར་ཆེ་ཤོས་སུ་འགྱུར་སྲིད་པའི་འཇོན་ཐང་ཡོད་མེད་ལ་མ་བལྟོས་པར།རྒྱ་ནག་གི་ནུས་པ་མུ་མཐུད་བཀག་སྡོམ་ཤུགས་ཆེན་པོའི་འོག་སྡོད་དགོས་བྱུང་བ་རེད།ཁོ་ཚོ་ནི་ཨེ་ཤི་ཡའི་མངའ་ཁུལ་གྱི་སྟོབས་ཆེན་རྒྱལ་ཁབ་མང་པོའི་ནང་གི་གཅིག་ཡིན་པ་དང་།ཕལ་ཆེར་རྒྱལ་ཁབ་གཞན་ཚང་མས་ཀྱང་རྒྱ་ནག་གིས་ཁོང་ཚོར་སྟངས་འཛིན་བྱེད་པར་སྔོན་འགོག་གི་ཆོད་སེམས་ཡོད་ངེས།དེ་བས་རྒྱ་ནག་ལ་རང་ཉིད་ཀྱི་མངའ་ཁུལ་དུ་རྩོད་གླེང་མེད་པའི་ཐོག་འགོ་གཙོར་འགྱུར་རྒྱུའི་གོ་སྐབས་ཧ་ཅང་ཆུང་།དེ་ལྟར་མ་བྱུང་ཡིན་ན་རྒྱ་ནག་རང་ཉིད་ཀྱིས་དཔལ་འབྱོར་སྟོབས་ཤུགས་བེད་སྤྱད་དེ་ཨ་མེ་རི་ཀར་ཉེན་ཁ་སྤྲོད་པའི་གོ་སྐབས་གཏན་ནས་མེད།རྒྱུ་མཚན་འདི་ལ་བརྟེན་ནས་དམག་དོན་མཁས་པ་་ཁེ་རི་སུ་ཌོ་ཧྥེར་ལེ་ནེས་ནས་མཚོ་འགྲམ་དང་ཐག་ཉེ་སར་ཆ་སྙོམས་ཐབས་ཀྱི་ཐབས་ཇུས་ཁྱབ་བསྒྲགས་བྱེད་ཀྱི་ཡོད།ཁོང་གིས་ཨ་མེ་རི་ཀའི་སྟོབས་ཤུགས་ཨེ་ཤི་ཡ་ནས་ཕྱིར་འཐེན་བྱས་ཏེ་རྒྱ་ནག་གི་ཁྱིམ་མཚེས་རྒྱལ་ཁབ་རྣམས་ལ་ལྗིད་ཚད་བཀྱགས་བཅུག་ན།དེས་རྒྱ་ནག་གིས་ཡོ་རབ་དང་ཨེ་ཤི་ཡ་གླིང་ཆེན་ལ་སྟངས་འཛིན་བྱེད་རྒྱུ་སྔོན་འགོག་བྱེད་ཐུབ་པ་དང་།ཁོ་ཚོར་ནམ་ཡང་སྟོབས་ཤུགས་དང་སྲུང་སྐྱོབ་འདང་ངེས་ཐོག་ནས་ཨ་མེ་རི་ཀར་ཉེན་ཚབས་སྤྲོད་མི་ཐུབ་པར་འདོད་ཀྱི་ཡོད།རྒྱུ་རྐྱེན་གང་རུང་ཞིག་གིས་ཁོ་ཚོའི་ལས་དོན་ལ་འདར་ཁྱོམ་རྒྱབ་པ་ཡིན་ན།ཨ་མེ་རི་ཀས་གོམ་པ་ཚུར་སྤོས་ནས་ཁོ་ཚོར་གཞོག་སྐྱོར་དང་རྒྱབ་སྐྱོར་བྱས་ཆོགའདི་ནི་ཆ་འཇོག་འོས་ཞིང་ཁུངས་སྐྱེལ་ཡོད་པའི་རྒྱུ་མཚན་ཞིག་རེད།འོན་ཀྱང་།ལག་པ་མི་འཆང་བའི་བྱེད་སྟངས་འདིས་མི་མང་པོར་བློ་འཚབ་སྐྱེ་གཞིར་གྱུར་ཡོད།ཁོ་ཚོས་རྒྱ་ནག་གི་སྟོབས་ཤུགས་ལ་ཡང་ལྗིད་ཚད་འགྱོགས་པའི་ལས་དོན་དེ་གཞན་གྱི་ཐོག་གཡུག་པ་ནི་སྤྱང་གྲུང་མི་ལྡན་པའི་བྱེད་ཐབས་ཤིག་རེད་བསམ་གྱི་ཡོད་པ་དང་།ཁྱིམ་མཚེས་རྒྱལ་ཁབ་རྣམས་ཀྱིས་རྒྱ་ནག་བཀག་སྡོམ་བྱས་པར་ལམ་ལྷོང་མི་འབྱུང་བའི་ཉེན་ཁ་མཐོང་གི་ཡོད།དེ་ནས་ཨ་མེ་རི་ཀས་ཐད་ཀར་བར་འདུམ་བྱེད་དགོས་བྱུང་ཚེ་རྗེས་ལུས་ཐེབས་ཚར་བ་དང་།འགྲོ་སོང་ཆེ་བ།གཅིག་བྱས་ན་ཕལ་ཆེར་རྒྱ་ནག་གི་ཉེན་ཁ་བཀག་སྡོམ་བྱེད་རྒྱུ་ཡོང་མི་སྲིད་བསམ་གྱི་ཡོད།